钦定古今图书集成/明伦汇编/闺媛典/第019卷 > 蝶恋花二首 前人
## 钦定古今图书集成/明伦汇编/闺媛典/第019卷 > 蝶恋花二首 前人

美盼低迷情宛转。爱雨怜云，渐觉宽金钏。桃李香苞
秋不展。深心黯黯谁能见。宋玉墙头才一觇。絮乱
丝繁，苦隔春风面。歌板未终风色便。梦为蝴蝶留芳
甸。

叶底寻花春欲暮。折遍柔枝，满手珍珠露。不见旧人
空旧处。对花惹起愁无数。却倚阑干吹柳絮。粉蝶
多情，飞上钗头住。若遣郎身如蝶羽。芳时争肯抛人
去。